
Parlamentul  României

Camera  Deputaţilor
Comisia pentru Sănătate şi Familie
             Nr. 28/ 420/17 octombrie   2005 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege privind regimul juridic al plantelor, substanţelor şi preparatelor stupefiante şi psihotrope ( P.L.-X 437/2005),  trimis comisiei pentru examinare, în fond, în procedură de urgenţă, cu adresa nr.P.L.-X 437 din 3 octombrie 2005, Camera Deputaţilor fiind  Cameră Decizională.


La întocmirea raportului, comisia a avut în vedere avizul Comisiei pentru industrii şi servicii nr.23/178/6.10.2005 , precum şi  avizul Consiliului Legislativ nr.970/18.07.2005.

În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                                  SECRETAR,

 DEP.ACAD.DR.MIRCEA IFRIM                    DEP.DR.SORIN PAVELIU

[image: image2.png]



Parlamentul  României

Camera  Deputaţilor
Comisia pentru Sănătate şi Familie
                                                                                     Nr. 28/420/ 17 octombrie 2005
R A P O R T 

asupra proiectului de Lege privind regimul juridic al plantelor, substanţelor şi preparatelor stupefiante şi psihotrope ( P.L.-X 437/2005) 
1. Cu adresa nr.P.L.-X 437  din 3 octombrie 2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a  proiectului de Lege privind regimul juridic al plantelor, substanţelor şi preparatelor stupefiante şi psihotrope ( P.L.-X 437/2005)  .

La întocmirea raportului, comisia a avut în vedere  avizul Comisiei pentru industrii şi servicii nr.23/178/6.10.2005 , precum şi  avizul Consiliului Legislativ nr.970/18.07.2005 .

Proiectul de lege are ca obiect de reglementare regimul juridic al plantelor, substanţelor şi preparatelor stupefiante şi psihotrope în concordanţă cu noile reglementări interne şi internaţionale. În acest sens, ultimele documente elaborate de instituţiile comunitare pun accentul pe necesitatea cooperării în domeniul informării asupra destinaţiei acestor substanţe, asupra cantităţii lor, precum şi coordonarea importului şi a exportului şi destinaţiei finale.
Din punct de vedere al dreptului comunitar, aplicarea la nivelul pieţei interne a principiului fundamental privind libera circulaţie a mărfurilor cunoaşte, în ceea ce priveşte importul, exportul şi tranzitul substanţelor stupefiante şi psihotrope, considerate substanţe clasificate, un regim juridic special, determinat de consecinţele pe care utilizarea acestora o are asupra sănătăţii umane.
Raportat la acquis-ul comunitar, proiectul de lege supus dezbaterii reprezintă o transpunere corectă a acestuia.
În consecinţă, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din data de 13.10.2005 , au fost prezenţi 17 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 alin.(2)  din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Text iniţial
	Text propus de Comisie

 ( autorul amendamentului )
	Motivarea amendamentelor propuse

	0.
	1.
	2.
	3.

	1.
	Titlul legii
„Lege privind regimul juridic al plantelor, substanţelor şi preparatelor stupefiante şi psihotrope”

	Nemodificat.

	

	2.
	Capitolul I - titlu
„Dispoziţii generale”

	Nemodificat.


	

	3.
	Art.1
„Art.1.-
(1)
Prezenta lege stabileşte regimul juridic privind cultivarea, producerea, fabricarea, depozitarea, comerţul, distribuţia, transportul, deţinerea, oferirea, transmiterea, intermedierea, achiziţionarea, utilizarea şi tranzitul pe teritoriul naţional al plantelor, spontane sau cultivate, substanţelor şi preparatelor prevăzute în tabelele I, II şi III din anexa care face parte integrantă din prezenta lege.

(2)
Substanţele prevăzute în tabelele II şi III din anexă şi preparatelor lor sunt supuse, atunci când sunt utilizate în scop medical, şi altor dispoziţii aplicabile substanţelor şi preparatelor de uz uman sau veterinar, în măsura în care acestea nu contravin prezentei legi.”
	Nemodificat.

	

	4.
	Art.2
„Art.2.-
Pentru aplicarea prezentei legi, termenii şi expresiile de mai jos semnifică după cum urmează:

a)
contravenţiile internaţionale încheiate cu privire la substanţele stupefiante şi psihotrope - Convenţia unică asupra substanţelor stupefiante din 1961, la care România a aderat prin Decretul nr.626/1973 şi Convenţia asupra substanţelor psihotrope din 1971, la care România a aderat prin Legea nr.118/1992 pentru aderarea României la Convenţia asupra substanţelor psihotrope din 1971 şi la Convenţia contra traficului ilicit de stupefiante şi substanţe psihotrope din 1988;

b)
prescripţie medicală - document scris semnat şi parafat de un medic ce recomandă un tratament medical unui pacient clar identificat şi care autorizează eliberarea de către farmacist a unei cantităţi determinate de medicamente aflate sub controlul legislaţiei naţionale în domeniu;


c)
substanţă psihotropă - termen desemnând substanţele înscrise în anexele Convenţiei asupra substanţelor psihotrope din 1971;

d)
substanţă stupefiantă - termen desemnând substanţele înscrise în anexele Convenţiei unice din 1961 a Naţiunilor Unite privind Stupefiantele, modificată prin protocolul din 1972;

e)
transport - operaţiune  de  deplasare  a unor bunuri dintr-un loc în altul sau, după caz, cantitatea de plante, substanţe şi preparate ce conţin substanţe stupefiante şi psihotrope prevăzute în tablele I, II şi III din anexa la prezenta lege, autorizată pentru o singură operaţiune de transport;

f)
transportator - persoana fizică sau juridică autorizată în scopul efectuării transportului;

g)
uz medical - utilizarea pe bază de prescripţie medicală licită a medicamentelor aflate sub controlul legislaţiei naţionale;

h)
plante - plantele care conţin substanţe stupefiante sau psihotrope, originare din România sau procurate din import;

i)
preparat - o soluţie sau un amestec, oricare ar fi starea sa fizică, conţinând una sau mai multe substanţe stupefiante sau psihotrope; acest termen desemnează, de asemenea, una sau mai multe substanţe stupefiante sau psihotrope divizate în unităţi de administrare;

j)
abuz - consumul plantelor, substanţelor şi preparatelor ce conţin substanţe stupefiante şi psihotrope în afara unei prescripţii medicale;

k)
fabricare - toate operaţiile, aflate decât producţia, care permit obţinerea de substanţe stupefiante sau psihotrope, inclusiv purificarea şi transformare substanţelor stupefiante sau psihotrope în alte substanţe stupefiante sau psihotrope; acest termen cuprinde, de asemenea, fabricarea preparatelor, altele decât cele care sunt efectuate pe bază de prescripţie medicală într-o farmacie;

l)
producere - operaţia care constă din culegerea opiului, a frunzei de coca, a canabisului şi a răşinii de canabis din plantele care le produc;

m)
producător - persoana fizică sau juridică care realizează operaţii de producţie sau fabricaţie;
n)
canabis - vârful florifer sau fructifer al speciei canabis indica, exceptând seminţele sau frunzele care nu sunt însoţite de vârfurile ramurilor, a cărui răşină nu a fost extrasă, oricare ar fi întrebuinţarea acestuia;

o)
planta canabis - toate speciile din genul Canabis;

p)
opiu brut - latexul îngroşat prin deshidratare parţială recoltat în urma incizării capsulelor verzi;


q)
mac opiaceu - specia Papaver somniferum L;


r)
pai sau tulpină de mac - toate părţile aeriene ale plantei, cu excepţia seminţelor macului opiaceu, după cosire;


s)
concentrat de pai sau tulpină de mac - materie obţinută când tulpina de mac a suferit un tratament în vederea concentrării alcaloizilor care intră în compoziţia acesteia.”

	Art.2 se reformulează după cum urmează:
„Art.2.-
Pentru aplicarea prezentei legi, termenii şi expresiile de mai jos semnifică după cum urmează:

a) convenţiile internaţionale încheiate cu privire la substanţele stupefiante şi psihotrope - Convenţia unică asupra substanţelor stupefiante din 1961, la care România a aderat prin Decretul nr.626/1973 şi Convenţia asupra substanţelor psihotrope din 1971, la care România a aderat prin Legea nr.118/1992 pentru aderarea României la Convenţia asupra substanţelor psihotrope din 1971 şi la Convenţia contra traficului ilicit de stupefiante şi substanţe psihotrope din 1988;
b) Nemodificat.
c) Nemodificat.
d) Nemodificat.
e) Nemodificat.
f) Nemodificat.
g) Nemodificat.
h) Nemodificat.
i) Nemodificat.
j) Nemodificat.
k) Nemodificat.
l) Nemodificat.
m) Nemodificat.
n) Nemodificat.
o) Nemodificat.
p) Nemodificat.
q) Nemodificat.
r) Nemodificat.
s) Nemodificat.
Autori: Comisia pentru sănătate şi familie şi Comisia pentru industrii şi servicii.
	Eroare materială.


	5.
	Art.3
„Art.3.-
Toate plantele şi substanţele ce sunt prevăzute în convenţiile internaţionale, la care România este parte, ca stupefiante sau psihotrope, precum şi preparatele lor, ce pot fi periculoase pentru sănătatea populaţiei, din cauza efectelor pe care abuzul acestora le poate produce, sunt prevăzute în tabelele I, II şi III din anexă.”


	Nemodificat.
	

	6.
	Art.4
„Art.4.-
Cultivarea, producerea, fabricarea, depozitarea, comerţul, distribuţia, transportul, deţinerea, oferirea, transmiterea, intermedierea, achiziţionare, utilizarea, importul, exportul, tranzitul pe teritoriul naţional al plantelor, substanţelor şi preparatelor prevăzute în tabelul I sunt interzise, cu excepţia situaţiilor prevăzute de prezenta lege.”

	Nemodificat.
	

	7.
	Art.5
„Art.5.-
Cultivarea, producerea, fabricarea, depozitarea, comerţul şi distribuţia, transportul, deţinerea, oferirea, transmiterea, intermedierea, achiziţionarea, utilizarea, importul, exportul, tranzitul pe teritoriul naţional al plantelor, substanţelor şi preparatelor prevăzute în tabelele II şi III din anexă sunt permise numai în condiţiile prevăzute de prezenta lege.”

	Nemodificat.
	

	8.
	Art.6

„Art.6.-
(1)
Preparatele ce conţin o substanţă prevăzută în tabelele II şi III din anexă, care nu prezintă un risc de abuz şi a căror substanţă nu poate fi recuperată, într-o cantitate care să permită o utilizare ilegală, pot fi scutite de anumite măsuri de control, conform legislaţiei naţionale.



(2)
Lista preparatelor prevăzute la alin.(1) şi măsurile de control de care sunt scutite sunt prevăzute în normele metodologice de aplicare a prezentei legi.”

	Nemodificat.
	

	9.
	Art.7

„Art.7.-
(1)
Orice persoană fizică sau juridică, ce desfăşoară o operaţiune cu plante, substanţe şi preparate prevăzute în tabelele I, II şi III din anexă, se află sub controlul şi supravegherea Ministerului Sănătăţii, prin inspecţii efectuate de inspectorii farmacişti.

(2)
Sunt supuse controlului şi supravegherii prevăzute la alin.(1) şi trusele de prim-ajutor care conţin substanţe stupefiante şi psihotrope aflate în mijloacele de transport aerian, naval şi în ambulanţe.

(3)
În unităţile medico-farmaceutice de producţie ori în alte locuri autorizate unde se desfăşoară operaţiuni cu substanţe stupefiante sau psihotrope, atunci când există indicii de încălcare a activităţii legale cu acestea, specialişti din cadrul formaţiunii specializate în prevenirea şi combaterea traficului şi consumului ilicit de droguri din cadrul Inspectoratului General al Poliţiei Române se adresează specialiştilor din cadrul Ministerului Sănătăţii care exercită astfel de atribuţii, potrivit legii, în vederea verificării situaţiilor sesizate.

(4)
Verificările se fac în comun de către reprezentanţii celor două instituţii.”

	Nemodificat.
	

	10.
	Capitolul II -titlu
„Clasificarea plantelor, substanţelor şi preparatelor stupefiante şi psihotrope”

	Nemodificat.
	

	11.
	Art.8
„Art.8.-
(1)
Prin hotărâre a Guvernului, tabelele din anexa la prezenta lege pot fi modificate printr-o nouă înscriere, radiere sau transfer dintr-un tabel în altul, în baza modificărilor transmise de Comisia pentru Stupefiante a Organizaţiei Naţiunilor Unite, a organismelor europene competente, conform normelor metodologice de aplicare a prezentei legi.

(2)
În hotărârea Guvernului prevăzută la alin.(1) nu se poate înscrie o substanţă aflată sub control naţional şi internaţional sub un regim mai puţin strict decât în condiţiile prezentei legi şi a convenţiilor internaţionale.”

	Nemodificat.
	

	12.
	Art.9
„Art.9.-
Plantele şi substanţele sunt prevăzute în tabelele I, II sau III din anexă sub denumirea lor comună internaţională, iar în lipsa acesteia, sub denumirea ştiinţifică ori sub numele lor comun.”

	Nemodificat.
	

	13.
	Art.10
„Art.10.-
(1)
Preparatele sunt supuse aceluiaşi regim ca şi substanţele pe care le conţin şi, dacă ele conţin două sau mai multe substanţe, sunt supuse regimului substanţei celei mai strict controlate.

(2)
Lista preparatelor ce conţin stupefiante şi psihotrope se aprobă prin ordin al ministrului sănătăţii şi se publică în Monitorul Oficial al României, Partea I, odată cu publicarea normelor metodologice de aplicare a prezentei legi.”
	Nemodificat.
	

	14.
	Capitolul III - titlu

„Cultivarea plantelor ce conţin substanţe stupefiante şi psihotrope”

	Nemodificat.
	

	15.
	Art.11
„Art.11.-
Cultivarea fără drept a plantelor ce conţin substanţe aflate sub control naţional, prevăzute în tabelele I, II şi III din anexă, este interzisă.”

	Nemodificat.
	

	16.
	Art.12
„Art.12.-
(1)
Este permisă cultivarea plantelor ce conţin substanţe aflate sub controlul legislaţiei naţionale numai dacă sunt prelucrate în scop tehnic, în vederea producerii de tulpini, fibre, sămânţă şi ulei, în scop medical şi ştiinţific şi numai cu autorizarea Ministerului Agriculturii, Pădurilor şi Dezvoltării Rurale, prin direcţiile pentru agricultură şi dezvoltare rurală judeţene sau a municipiului Bucureşti, pe baza estimărilor anuale stabilite potrivit dispoziţiilor art.42 alin.(1) lit.e) din prezenta lege şi a normelor metodologice de aplicare a acesteia.
(2)
Cultivarea în scop industrial şi/sau alimentar sau pentru producerea de sămânţă a plantelor ce conţin substanţe aflate sub control naţional sub limitele stabilite prin normele metodologice de aplicare a prezentei legi se autorizează de către Ministerul Agriculturii, Pădurilor şi Dezvoltării Rurale, prin direcţiile pentru agricultură şi dezvoltare rurală judeţene sau a municipiului Bucureşti.

(3)
Furnizorii de seminţe de canabis şi mac opiaceu au obligaţia de a livra asemenea seminţe numai către deţinătorii autorizaţiei de cultivare.

(4)
Cultivatorii de canabis  şi mac opiaceu autorizaţi au obligativitatea de a însămânţa terenurile deţinute numai cu seminţe din soiurile înregistrate în Catalogul oficial al soiurilor şi hibrizilor de plante de cultură din România sau Cataloagele Comunităţii Europene, produse de unităţile autorizate de Ministerul Agriculturii, Pădurilor şi Dezvoltării Rurale, prin autorităţile teritoriale de control şi certificare a seminţelor.”

	Nemodificat.
	

	17.
	Art.13
„Art.13.-
(1)
Proprietarul, posesorul sau deţinătorul cu orice titlu al unui teren cu destinaţie agricolă sau cu orice altă destinaţie are obligaţia să distrugă plantele prevăzute la art.11 care ar putea creşte spontan pe terenul respectiv.



(2)
Costurile distrugerii plantelor spontane şi a culturilor neautorizate se suportă de către proprietarul, utilizatorul sau deţinătorul terenului, după caz.”


	Nemodificat.
	

	18.
	Art.14
„Art.14.-
Modalităţile de aplicare a prevederilor prezentului capitol, modelul şi cererea de autorizaţie pentru cultivarea în scop licit a plantelor ce conţin substanţe stupefiante şi psihotrope se stabilesc prin normele metodologice de aplicare a prezentei legi şi conform prevederilor legale în vigoare.”

	Nemodificat.
	

	19.
	Capitolul IV - titlu

„Producerea, fabricarea şi distribuţia plantelor, substanţelor şi preparatelor stupefiante şi psihotrope”

	Nemodificat.
	

	20.
	Art.15
„Art.15.-
(1)
Desfăşurarea activităţilor de producere, fabricare, depozitare, comerţ, deţinere şi distribuire a plantelor, substanţelor şi preparatelor stupefiante şi psihotrope este interzisă fără autorizaţie eliberată de către Ministerul Sănătăţii.

(2)
Eliberarea autorizaţiei pentru desfăşurarea activităţilor prevăzute la alin.(1) se face după verificarea spaţiului, personalului şi mijloacelor tehnice destinate desfăşurării operaţiunilor solicitate, în condiţiile stabilite prin normele metodologice de aplicare a prezentei legii.

(3)
Autorizaţiile pentru operaţiunile prevăzute la alin.(1) sunt eliberate dacă utilizarea plantelor, a substanţelor şi a preparatelor prevăzute în tabelele II şi III din anexă este limitată în scopul utilizării în industrie sau pentru producerea de sămânţă, precum şi pentru uz medical, ştiinţific sau tehnic.

(4)
Încetarea activităţii, precum şi orice modificare a situaţiei care a justificat eliberarea autorizaţiei se notifică autorităţii emitente înainte de a fi efectuată, în termenul şi condiţiile stabilite prin normele metodologice de aplicare a prezentei legi.

(5)
Valabilitatea autorizaţiei pentru desfăşurarea activităţilor prevăzute la alin.(1) nu poate depăşi termenul autorizaţiei de funcţionare.”

	Nemodificat.
	

	21.
	Art.16
„Art.16.-
(1)
Ministerul Sănătăţii aprobă pentru fiecare an cantităţile estimate din diferite substanţe şi preparate pe care orice cultivator, producător, distribuitor, importator sau exportator autorizat are dreptul să le cultive, să le producă, să le fabrice, să le importe sau să le exporte. Aceste limite pot fi modificate, dacă este necesar, în cursul anului.

(2)
Orice producător sau importator autorizat are dreptul să producă, să fabrice sau să importe numai cantităţile de substanţe şi preparate necesare operaţiunii aprobate.”

	Nemodificat.
	

	22.
	Art.17
„Art.17.-
În vederea aprobării prevăzute la art.16, producătorii şi importatorii transmit anual Ministerului Sănătăţii estimările cantităţilor diferitelor substanţe şi preparate pe care le produc, fabrică sau importă.”

	Nemodificat.
	

	23.
	Art.18
„Art.18.-
Modalităţile de aplicare a prezentului capitol, întocmirea dosarului ce însoţeşte cererea şi modelul de autorizaţie sunt stabilite prin normele metodologice de aplicare a prezentei legi.”

	Nemodificat.
	

	24.
	Capitolul  V - titlu

„Import/export şi tranzit cu plante, substanţe şi preparate stupefiante şi psihotrope”

	Nemodificat.
	

	25.
	Art.19
„Art.19.-
Sunt interzise importurile şi exporturile în şi din România cu încălcarea prevederilor prezentei legi.”

	Nemodificat.
	

	26.
	Art.20
„Art.20.-
Operaţiunile de export sau de import cu plantele, substanţele şi preparatele prevăzute în tabelele I, II şi III din anexă se desfăşoară în baza unei autorizaţii de export sau import, eliberată, pentru fiecare operaţiune în parte, de către Ministerul Sănătăţii prin serviciul specializat, conform modelului prevăzut în normele metodologice de aplicare a prezentei legi.”

	Nemodificat.
	

	27.
	Art.21
„Art.21.-
Operaţiunile de import/export cu plante, substanţe şi preparate prevăzute în tabelele I, II şi III din anexă pot fi efectuate numai de persoanele titulare ale autorizaţiei prevăzute la art.12, art.15 şi art.49 în limitele estimărilor anuale.”

	Nemodificat.
	

	28.
	Art.22
„Art.22.-
(1)
Modelul cererii pentru obţinerea autorizaţiei pentru import sau export este prevăzut în normele metodologice de aplicare a prezentei legi.

(2)
Pentru obţinerea autorizaţiei de export este necesar şi un exemplar original al autorizaţiei de import emisă de autoritatea competentă din ţara importatorului.”

	Nemodificat.
	

	29.
	Art.23
„Art.23.-
(1)
Autorizaţia de import sau de export indică autoritatea care a emis-o şi conţine aceleaşi informaţii ca şi cererea privind operaţiunea prevăzută la art.22 alin.(1).

(2)
Autorizaţia de export cuprinde în mod obligatoriu numărul şi data autorizaţiei de import care atestă că importul substanţei sau preparatului este autorizat.”

	Nemodificat.
	

	30.
	Art.24
„Art.24.-
(1)
Ministerul Sănătăţii eliberează importatorului două exemplare originale ale autorizaţiei de import, dintre care un exemplar se anexează documentelor de transport.

(2)
Ministerul Sănătăţii eliberează exportatorului două exemplare originale ale autorizaţiei de export, dintre care un exemplar se anexează documentelor de transport.”

	Nemodificat.
	

	31.
	Art.25
„Art.25.-
În cazul în care cantitatea de plante, substanţe sau preparate efectiv exportată este mai mică decât cea indicată pe autorizaţia de export, Ministerul Sănătăţii precizează acest lucru pe autorizaţie şi pe toate copiile sale oficiale.”

	Nemodificat.
	

	32.
	Art.26
„Art.26.-
Atunci când transportul a ajuns pe teritoriul României, Ministerul Sănătăţii restituie autorităţii competente din ţara exportatoare autorizaţia de export emisă de aceasta, cu specificarea cantităţii efectiv importate din fiecare plantă, substanţă şi preparat.”

	Nemodificat.
	

	33.
	Art.27
„Art.27.-
Documentele comerciale, documentele de vamă sau de transport, precum şi alte documente de expediere trebuie să indice numele plantelor şi al substanţelor aşa cum acesta figurează în tabelele Convenţiilor internaţionale şi, după caz, denumirea comercială a preparatelor, cantităţilor exportate de pe teritoriul naţional sau care urmează a fi importate, numele şi adresele exportatorului, ale importatorului şi cele ale destinatarului.”

	Nemodificat.
	

	34.
	Art.28
„Art.28.-
(1)
Este interzisă depozitarea în regim de antrepozitare şi în zonele libere a plantelor, substanţelor sau preparatelor ce conţin substanţe stupefiante sau  psihotrope indigene sau de import.

(2)
Sunt interzise importurile pe teritoriul României sub formă de transporturi adresate unui depozit de vamă.

(3)
Sunt interzise exporturile de pe teritoriul României sub formă de transporturi adresate unui depozit de vamă, cu excepţia cazului in care autoritatea competentă a ţării importatoare a precizat pe autorizaţia de import că aprobă o astfel de operaţiune.”
	Nemodificat.
	

	35.
	Art.29
„Art.29.-
Transporturile ce intră sau ies de pe teritoriul României, fără a fi însoţite de o autorizaţie de import sau de export, precum şi cele care nu sunt conforme autorizaţiei sunt reţinute de autorităţile competente, până la justificarea legitimităţii transportului sau până la rămânerea definitivă a hotărârii judecătoreşti prin care se dispune confiscarea transportului respectiv.”
	Nemodificat.
	

	36.
	Art.30
„Art.30.-
(1)
Birourile vamale de frontieră şi birourile vamale de interior pentru importul sau exportul de plante, substanţe sau preparate prevăzute în tabelele I, II şi III din anexă sunt stabilite de autoritatea vamală competentă şi se publică în Monitorul Oficial al României, Partea I, în termen de 30 de zile de la publicarea normelor metodologice de aplicare a prezentei legi.

(2)
Modalitatea de transmitere a informaţiei de la punctele vamale către Ministerul Sănătăţii se va preciza în normele metodologice de aplicare a prezentei legi.”

	Nemodificat.
	

	37.
	Art.31
„Art.31.-
(1)
Tranzitarea pe teritoriul României a unui transport de plante, substanţe sau preparate conţinând substanţe prevăzute în tabelele I, II şi III din anexă este permisă numai dacă la punctele de control pentru trecerea frontierei se prezintă autorizaţia de import-export pentru acel transport.

(2)
Destinaţia unui transport aflat în tranzit pe teritoriul României poate fi schimbată numai după eliberarea unei noi autorizaţii de export de către autoritatea competentă din ţara exportatoare.

(3)
Nici un transport de plante, substanţe şi de preparate prevăzute la alin.(1), aflat în tranzit pe teritoriul României, nu poate fi supus vreunui tratament care să-i modifice natura sau ambalajul.”

	Nemodificat.
	

	38.
	Art.32
„Art.32.-
Dispoziţiile art.31 nu sunt aplicabile dacă transportul este efectuat pe cale aeriană. În situaţia în care aeronava face escală sau aterizează forţat pe teritoriul României, transportul va fi tratat ca un export de pe teritoriul României către ţara destinatară numai în condiţiile descărcării sau dacă circumstanţele impun acest lucru.”

	Nemodificat.
	

	39.
	Capitolul VI - titlu
„Transportul plantelor, substanţelor şi preparatelor  stupefiante şi psihotrope”

	Nemodificat.
	

	40.
	Art.33
„Art.33.-
(1)
Unităţile autorizate şi transportatorii autorizaţi de către Ministerul Transporturilor, Construcţiilor şi Turismului sunt obligaţi să ia măsuri corespunzătoare pentru a preveni deturnarea din circuitul legal a plantelor, substanţelor  şi preparatelor  prevăzute în tabelele din anexă.

(2) Transportul se efectuează cu îndeplinirea următoarelor obligaţii:


a)
este însoţit de documentele prevăzute de lege;


b)
preparatele  sunt transportate în containere cu sigilii nefalsificabile şi care să permită controlul;


c)
orice circumstanţe care ar permite traficul ilegal trebuie comunicate autorităţilor competente, în cel mai scurt timp.”

	Nemodificat.
	

	41.
	Capitolul VII - titlu

„Utilizarea medicală şi distribuţia substanţelor şi preparatelor  stupefiante şi psihotrope”

	Nemodificat.
	

	42.
	Art.34
„Art.34.-Farmaciile cu circuit deschis, farmaciile cu circuit închis, cabinetele medicale în specialitatea medicina de familie, precum şi centrele de tratament pentru toxicomani îşi desfăşoară activitatea cu plante, substanţe şi preparate stupefiante şi psihotrope în baza autorizaţiei de funcţionare,  conform normelor  metodologice de aplicare a prezentei legi.”

	Nemodificat.
	

	43.
	Art.35
„Art.35.- Achiziţionarea de plante, substanţe şi preparate din tabelele II şi III din anexă la prezenta lege poate fi efectuată numai de la o persoană juridică autorizată, potrivit dispoziţiilor art.15.”


	Nemodificat.
	

	44.
	Art.36
„Art.36.-(1) Persoanele  juridice pot să achiziţioneze, să distribuie şi să utilizeze în limita nevoilor lor, plante, substanţe şi preparate prevăzute în tabelele II şi III din anexă, numai dacă deţin autorizaţie emisă de către Ministerul Sănătăţii.

(2)
Conţinutul  şi  modalitatea de control al truselor de prim-ajutor vor fi precizate prin normele metodologice de aplicare a prezentei legi.”

	Nemodificat.
	

	45.
	Art.37
„Art.37.-
(1)
Preparatele şi substanţele stupefiante şi psihotrope pot fi utilizate în scop medical numai pe baza prescripţiilor medicale, în conformitate cu normele  metodologice de aplicare a prezentei legi.

(2)
Prescrierea substanţelor şi preparatelor prevăzute în tabelul II din anexă la prezenta lege se face pe formulare speciale, securizate, sau în condici de prescripţii medicale ori condici de aparat, destinate exclusiv prescrierii acestora, în cadrul unităţilor sanitare umane sau veterinare, în condiţiile prevăzute în normele metodologice de aplicare a prezentei legi

(3)
Prescrierea substanţelor şi preparatelor prevăzute în tabelul III din anexă, se face pe formulare  care se reţin la eliberare, în condiţiile prevăzute în normele metodologice de aplicare a prezentei legi.

(4)
Eliberarea substanţelor şi preparatelor prevăzute în tabelele II şi III din anexă, fără prescripţie medicală este interzisă, cu excepţia preparatelor prevăzute în normele metodologice de aplicare a prezentei legi, în baza art.6 alin.2.”


	Nemodificat.
	

	46.
	Art.38
„Art.38.-
(1) Plantele şi substanţele prevăzute în tabelele II şi III din anexă pot fi prescrise pacienţilor în conformitate cu prevederile art.37 numai sub formă de preparate farmaceutice, realizate industrial sau în farmacie, de către:

a)
medicii titulari ai autorizaţiei de liberă practică, în conformitate cu normele metodologice la  prezenta lege;

b)
medicii veterinari titulari ai autorizaţiei de liberă practică, în conformitate cu normele  metodologice la prezenta lege.

(2)
Pacienţii aflaţi în tratament cu medicamente care conţin substanţe stupefiante sau psihotrope prevăzute în tabelul II din anexă pot deţine cantitatea prescrisă numai în baza prescripţiei medicale.

(3)
Medicamentele care conţin substanţe stupefiante sau psihotrope, obţinute pe bază de prescripţie medicală, rămase neutilizate, vor fi distruse conform procedurilor stabilite prin normele  metodologice de aplicare a prezentei legi.”

	Nemodificat.
	

	46.
	Art.39
„Art.39.-
Modalitatea privind prescrierea şi eliberarea preparatelor farmaceutice prevăzute în tabelele II şi III din anexă, precum şi modelul formularelor sunt prevăzute în normele  metodologice la prezenta lege.”

	Nemodificat.
	

	47.
	Art.40
„Art.40.-
Este interzisă deţinerea, în orice scop, a plantelor, substanţelor şi preparatelor prevăzute în tabelele I, II şi III din anexă în afară de cazul în care este autorizată, potrivit prevederilor prezentei legi şi ale normelor metodologice de aplicare a acesteia.”
	Nemodificat.
	

	48.
	Art.41
„Art.41.-
Condiţiile în care călătorii pot  deţine  medicamente ce conţin substanţe stupefiante şi psihotrope vor fi stabilite  în normele metodologice de aplicare a prezentei legi.”
	Nemodificat.
	

	49.
	Capitolul VIII - titlu
„Obligaţii ale persoanelor autorizate să efectueze operaţiuni cu plante, substanţe şi  preparate care conţin substanţe stupefiante şi psihotrope”

	Nemodificat.
	

	50.
	Art.42
„Art.42.-
(1)
Persoanele juridice autorizate să desfăşoare activităţi de cultivare, producere, fabricare, depozitare, de import şi export cu plante, substanţe şi preparate care conţin substanţe stupefiante şi psihotrope sunt obligate să transmită Ministerului Sănătăţii următoarele documente:

a)
o situaţie lunară a cantităţilor din fiecare plantă, substanţă şi din fiecare preparat importate sau exportate cu indicarea ţării expeditoare şi a ţării destinatare, în termen de cel mult 5 zile lucrătoare de la sfârşitul fiecărei luni;


b)
o situaţie recapitulativă a datelor transmise conform lit.a) privind anul calendaristic trecut, inclusiv situaţia stocului la data de 31 decembrie a acelui an, cel mai târziu până la data de 15 februarie;


c)
situaţia privind cantităţile din fiecare substanţă şi din fiecare  preparat  produse  sau fabricate, în termenele prevăzute la lit.a) şi b);


d)
situaţia privind cantitatea din fiecare substanţă utilizată pentru fabricare, în termenele prevăzute la lit.a) şi b);


e)
o situaţie privind estimarea necesarului de plante, substanţe şi preparate pentru anul calendaristic următor, conform formularelor prevăzute în normele metodologice de aplicare a prezentei legi, cel mai târziu la data de 31 mai a fiecărui an;


f)
o situaţie trimestrială din partea producătorilor şi distribuitorilor, care să specifice mişcările cantităţilor de plante, substanţe, preparate care conţin substanţe stupefiante şi psihotrope, la nivel naţional, efectuate  în această perioadă. 

(2)
Datele prevăzute la lit.a)-c) se transmit pentru fiecare plantă cultivată, importată, exportată, în aceleaşi termene.


(3) 
La cererea Ministerului Sănătăţii, persoanele juridice autorizate sunt obligate să transmită, în cursul anului, situaţii recapitulative după modelul formularelor prezentate în normele metodologice de aplicare la prezenta lege. 


(4)
Ministerul Sănătăţii şi Ministerul Agriculturii, Pădurilor şi Dezvoltării Rurale colectează, analizează şi comunică Agenţiei Naţionale Antidrog, în vederea centralizării şi transmiterii către organismele internaţionale, toate datele statistice pe care le deţin în legătură cu activităţile prevăzute la art.1, solicitate prin convenţiile internaţionale la care România este parte.”

	Nemodificat.
	

	51.
	Art.43
„Art.43.-
(1) Orice achiziţie, transmitere, operaţiune de comerţ, export sau import de plante, substanţe şi preparate prevăzute în tabelele I şi II din anexă trebuie, în momentul efectuării operaţiunii, să fie înregistrată  conform condiţiilor stabilite în normele  metodologice de aplicare a prezentei legi. Aceste documente  se păstrează 5 ani. 

(2)
Comenzile şi facturile pentru plante, substanţe şi preparate din tabelul  II  se efectuează pe formulare separate.”

	Nemodificat.
	

	52.
	Art.44
„Art.44.-
(1) Orice persoană juridică autorizată care deţine plante, substanţe şi preparate prevăzute în tabelele I, II şi III din anexă, este obligată să asigure condiţii de păstrare şi depozitare conform normelor metodologice de aplicare a prezentei legi.


(2)
Orice persoană autorizată care deţine plante, substanţe şi preparate prevăzute în tabelele I, II şi III din anexă este obligată să ia măsuri de pază pentru prevenirea sustragerii acestora.”

	Nemodificat.
	

	53.
	Art.45
„Art.45.-
(1) Substanţele şi preparatele prevăzute în tabelele II şi III din anexă se pun în circulaţie numai în ambalaje adecvate, închise şi etichetate conform normelor  metodologice de aplicare a prezentei legi.

(2)
Ambalajele exterioare ale coletelor de expediţie nu trebuie să conţină nici o altă indicaţie în afara numelui şi adreselor expeditorului şi destinatarului, precum şi marca expeditorului.”


	Nemodificat.
	

	54.
	Art.46
„Art.46.-
(1) Eticheta sub care un preparat este pus în vânzare prevede obligatoriu denumirea, cantitatea şi concentraţia de substanţă activă, numărul seriei de fabricaţie, numele unităţii producătoare şi termenul de valabilitate.


(2)
Etichetele şi alte suporturi informaţionale, cum sunt prospectele ce însoţesc condiţionările pentru distribuţia en-detail, indică modul de utilizare, precum şi precauţiile ce trebuie luate şi atenţionările ce sunt necesare pentru siguranţa  utilizatorului, în condiţiile prevăzute de normele  metodologice de aplicare a prezentei legi.”

	Nemodificat.
	

	55.
	Art.47
„Art.47.-
(1) Orice publicitate cu privire la substanţele şi preparatele din tabelele I, II şi III din anexă este interzisă, în afară de publicaţiile ştiinţifice sau profesionale, recunoscute pe plan naţional, destinate cercetătorilor sau profesioniştilor.



(2)
Este interzisă distribuirea de eşantioane  ale  substanţelor şi preparatelor prevăzute în tabelele I, II şi III din anexă.”
	Nemodificat.
	

	56.
	Art.48
„Art.48.-
Distrugerea substanţelor şi preparatelor identificate ca necorespunzătoare calitativ de către persoana juridică autorizată sau de Agenţia Naţională a Medicamentului, după caz, cu termen de valabilitate expirat sau care au fost returnate se efectuează de către o societate autorizată, în baza aprobării de distrugere emisă de către Ministerul Sănătăţii şi în prezenţa unei comisii constituite în condiţiile prevăzute în normele  metodologice de aplicare a  prezentei legi.”

	Nemodificat.
	

	57.
	Capitolul IX - titlu
„Cercetări medicale şi ştiinţifice, învăţământ”

	Nemodificat.
	

	58.
	Art.49
„Art.49.-
(1) Ministerul Sănătăţii autorizează, în scopul cercetării medicale sau ştiinţifice, pentru învăţământ sau pentru efectuarea de constatări ori expertize tehnico-ştiinţifice, fizico-chimice, dispuse de autorităţile judiciare, potrivit legii, o persoană fizică sau juridică, după caz, să cultive, să producă, să fabrice, să achiziţioneze, să transporte, să importe,  să exporte, să utilizeze, să deţină  plante, substanţe şi preparate, prevăzute în tabelele I, II şi III din anexă, în cantităţi care să nu le depăşească pe cele strict necesare scopului urmărit, în condiţiile prezentate în normele metodologice de aplicare  a prezentei legi.


(2)
Autorizaţia prevăzută la alin.(1) poate fi acordată şi pentru alte operaţiuni din cele enumerate la art.4, în măsura în care asemenea operaţiuni sunt necesare scopului urmărit.


(3)
Beneficiarul autorizaţiei prevăzute la alin.(1) consemnează într-un registru, pe care îl păstrează timp de 5 ani, cantităţile de plante, substanţe şi preparate pe care le importă, achiziţionează, fabrică, utilizează şi distruge, precum şi data operaţiunilor şi numele furnizorilor. El are obligaţia de a comunica trimestrial şi anual Ministerului Sănătăţii cantităţile importate, utilizate sau deţinute în stoc până la epuizarea acestuia, în condiţiile prevăzute la art.42.



(4)
Organele de poliţie şi vamale pot trimite, pentru analize de laborator, Organului Internaţional de Control al Stupefiantelor din cadrul ONU sau autorităţilor competente ale altor state, eşantioane ale substanţelor, plantelor ori preparatelor prevăzute în tabelele I, II sau III din anexă. „


	Nemodificat.
	

	59.
	Capitolul X - titlu
„Sancţiuni”

	Nemodificat.
	

	60.
	Art.50
„Art.50.-
În cazul în care există sau se presupune în mod justificat că există un risc iminent şi grav pentru sănătate, autorităţile sanitare vor adopta măsurile de precauţie care vor consta în:


a)
blocarea mărfii, retragerea de pe piaţă şi interzicerea utilizării specialităţilor farmaceutice, formulelor magistrale şi preparatelor oficinale, precum şi suspendarea activităţilor, publicităţii şi închiderea provizorie a localurilor, centrelor sau serviciilor;


b)
suspendarea elaborării, prescrierii, eliberării şi furnizării de preparate în faza de cercetare clinică sau pentru cercetare pe animale.”
	Nemodificat.
	

	61.
	Art.51
„Art.51.-
 În cazul încălcării repetate a  prevederilor art.42 alin.(1)-(3) Ministerul Sănătăţii poate suspenda autorizaţia pentru desfăşurarea activităţilor prevăzute la art.15 alin.(1), pentru o perioadă de 1-3 luni. „

	Nemodificat.
	

	62.
	Art.52
„Art.52.-
(1) Constituie contravenţii  şi se sancţionează, după cum urmează:


a)
nerespectarea prevederilor art.13 alin.(1), art.37 alin.(2)-(4), art.44-46, cu amendă de la 200-1.000 lei RON;  


b)
nerespectarea  prevederilor art.43 alin.(1) şi (2), cu amendă de la 500 la 2000 lei RON;


c)
nerespectarea  prevederilor art.15 alin.(4), art.47 şi art.48, cu amendă de la 1000 la 5000 lei RON;


d)
nerespectarea prevederilor art.42 alin.(1)-(3) şi art.43, cu amendă de la 5000 la 20000 lei RON.


(2)
Constatarea contravenţiile şi aplicarea sancţiunilor se fac de către personalul anume împuternicit din cadrul Ministerului Sănătăţii şi al Ministerului Agriculturii, Pădurilor şi Dezvoltării Rurale, Direcţiei Generale de Combatere a Criminalităţii Organizate şi Antidrog şi Agenţiei Naţionale Antidrog.


(3)
Dispoziţiile referitoare la contravenţii prevăzute la alin.(1) şi (2) se completează cu prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.”


	Nemodificat.
	

	63.
	Capitolul XI - titlu
„Dispoziţii tranzitorii şi finale „

	Nemodificat.
	

	64.
	Art.53
„Art.53.-
La data intrării în vigoare a prezentei legi, Legea nr.73/1969 privind regimul produselor şi al substanţelor stupefiante, publicată în Buletinul Oficial al Republicii Socialiste România, Partea I, nr.154 din 29 decembrie 1969, cu modificările ulterioare şi Hotărârea de Guvern nr.75/1991 pentru stabilirea şi sancţionarea contravenţiilor la normele privind regimul juridic al produselor şi substanţelor stupefiante, publicată   în   Monitorul   Oficial   al   României,   Partea I, nr.20 din 28 ianuarie 1991, cu modificările ulterioare, se abrogă.”


	Nemodificat.
	

	65.
	Art.54
„Art.54.-
Autorizaţiile eliberate în baza Legii nr.73/1969 îşi menţin valabilitatea pentru o perioadă de cel mult 3 ani de la data intrării în vigoare a prezentei legi, urmând ca în acest interval să fie preschimbate conform prevederilor prezentei legi.”

	Nemodificat.
	

	66.
	Art.55
„Art.55.-
În scopul îndeplinirii obligaţiilor asumate de România prin convenţiile internaţionale şi pentru raportarea datelor solicitate de organele şi organismele competente, termenele de raportare prevăzute la art.42 pot fi modificate prin ordin al  ministrului sănătăţii.”

	Nemodificat.
	

	67.
	Art.56
„Art.56.-
Prezenta lege intră în vigoare în termen de 7 luni de la data publicării în Monitorul Oficial al României, cu excepţia art.57, care intră în vigoare la data publicării.”


	Nemodificat.
	

	68.
	Art.57
„Art.57.-
 În termen de 6 luni de la data publicării prezentei luni în Monitorul Oficial al României, Ministerul Sănătăţii va elabora norme metodologice de aplicare a acesteia, care vor fi aprobate prin hotărâre a Guvernului.”

	Art.57 va avea următorul cuprins:
„Art.57.-
 În termen de 6 luni de la data publicării prezentei luni în Monitorul Oficial al României, Ministerul Sănătăţii va elabora normele metodologice de aplicare a acesteia, care vor fi aprobate prin hotărâre a Guvernului.”

Autori: Comisia pentru sănătate şi familie şi Comisia pentru industrii şi servicii.


	Pentru o exprimare corectă.

	69.
	TABELUL I

PLANTE,  SUBSTANŢE SI  PREPARATE CU SUBSTANTE PSIHOTROPE SI STUPEFIANTE  INTERZISE, LIPSITE DE INTERES RECUNOSCUT ÎN MEDICINĂ*
STUPEFIANTE
1. Acetorfină

2. Acetil-alfa-metilfentanil

3. Alfa-metilfentanil

4. Alfa-metiltiofentanil

5. Beta-hidroxifentanil

6. Beta-hidroxi-metil-3-fentanil

7. Cetobemidonă

8. Dezomorfină
9. Etorfină

10. Heroină

11. 3- metilfentanil

12. 3- metiltiofentanil

13. MPPP

14. Para-fluorofentanil

15. PEPAP

16. Tiofentanil
PSIHOTROPE

   1. Brolamfetamină

   2. Catinonă

   3  2C-B

   4. 2C-I

   5 .2C-T-7

   6. DET

   7. DMA

   8. DMHP

   9. DMT

 10. DOET

 11. Eticiclidină

 12. Etriptamină

 13. N-hidroxi MDA

 14. (+)-LYSERGIDE

 15. N-etil MDA, MDE

 16. MDMA
17. Mescalină

18. Metcatinonă

19. Metil-4aminorex

20. MMDA

21. 4-MTA

22. Parahexil

23. PMA

24. PMMA

25. Psilocină, psilotsin

26. Psilocibină

27. Roliciclidină

28. STP, DOM

29. Tenamfetamină

30. Tenociclidină

31. Tetrahidrocanabinol, izomerii următori şi variantele lor stereochimice:

· tetrahidro-7,8,9,10 trimetil-6,6,9 pentil-3 6H-dibenzo[b,d] piran o1-1

· (9R, 10aR)-tetrahidro-8,9, 10, 10a trimetil-6,6,9 pentil-3 6H-dibenzo[b,d]piran o1-1

· (6aR, 9R, 10aR)-tetrahidro-6a,9,10,10a trimetil-6,6,9 pentil-3 6H-dibenzo[b,d] piran o1-1

· (6aR,10aR)-tetrahidro-6a,7,10,10a trimetil-6,6,9 pentil-3 6H-dibenzo[b,d] piran o1-1

· tetrahidro-6a,7,8,9-trimetil-6,6,9 pentil-3 6H-dibenzo[b,d] piran o1-1(6aR,10aR)-hexahidro-6a,7,8,9,10,10a dimetil-6,6 metilenă-9 pentil-3 6H-dibenzo[b,d] piran o1

32.TMA

Sunt supuse aceloraşi reguli şi:

a) izomerii acestor substanţe, cu excepţia cazului în care sunt menţionaţi expres numai anumiţi izomeri, în toate cazurile în care asemenea izomeri pot exista, conform formulei chimice corespunzătoare a substanţei în cauză; 

b) eterii şi esterii acestor substanţe, în cazurile în care pot exista; 

c) sărurile acestor substanţe, inclusiv cele ale eterilor, esterilor şi izomerilor, în toate cazurile în care pot exista.

	70.
	TABELUL  II

PLANTE, SUBSTANTE SI PREPARATE CE CONTIN SUBSTANTE STUPEFIANTE SI PSIHOTROPE CARE PREZINTA INTERES IN MEDICINA, SUPUSE UNUI CONTROL STRICT
STUPEFIANTE

  1. Acetildihidrocodeină*                                               

  2. Acetilmetadol

  3. Alfentanil

  4. Allilprodină

  5. Alfacetilmetadol

  6. Alfameprodină

  7. Alfametadol

  8. Alfaprodină

  9. Anileridină

10. Benzetidină

11. Benzilmorfină

12. Betacetilmetadol

13. Betameprodină

14. Betametadol

15. Betaprodină

16.Bezitramidă

17. Butirat de dioxafetil

18. Cannabis, rezină de canabis, extracte şi tincturi de cannabis

19. Clonitazenă

20. Coca, frunze de

21. Cocaină

22. Codeină*

23. Codoximă

24. Concentrat de pai de mac

25. Dextromoramidă

26. Dextropropoxifen*

27. Diampromidă

28. Dietiltiambutenă

29. Difenoxin

30. Dihidromorfină

31. Dimenoxadol

32. Dimepheptanol

33. Dimetiltiambutenă

34. Dioxafetilbutirat

35. Difenoxilat

36. Dihidrocodeină*

37. Dipipanonă

38. Drotebanol

39. Ecgonină, esterii şi derivaţii

 care se pot transforma în ecgonină şi cocaină

40. Etilmetiltiambutenă

41. Etilmorfină*

42. Etonitazen

43. Etoxeridin

44. Fenadoxonă

45. Fenampromidă

46. Fenazocin

47. Fenomorfan

48. Fenoperidină

49. Fentanil

50. Folcodin*

51. Furetidină

52. Hidrocodon

53. Hidromorfinol

54. Hidromorfonă

55. Hidroxipetidină

56. Izometadon

57. Levometorfan

58. Levomoramid

59. Levofenacilmorfan

60. Levorfanol

61. Metazocin

62. Metadonă

63. Metadonă, intermediar al

64. Metildezorfină

65. Metildihidromorfină

66. Metopon

67. Moramidă, intermediar al

68. Morferidină

69. Morfină

70. Morfină metobromidă şi alţi derivaţi morfinici cu azot pentavalent

71. Morfină N-oxid

72. Myrofină

73. Nicocodină*

74. Nicodicodină*

75. Nicomorfină

76. Noracimetadol

77. Norcodeină*

78. Norlevorfanol

79. Normetadonă

80. Normorfină

81. Norpipanon

82. Opium

83. Oxicodon

84. N-oximorfină

85. Oximorfon

86. Petidină

87. Petidină, intermediar A al

88. Petidină, intermediar B al

89. Petidină, intermediar C al

90. Piminodină

91. Piritramidă

92. Proheptazină

93. Properidină

94. Propiram*

95. Racemetorfan

96. Racemoramidă

97. Racemorfan

98. Remifentanil

99. Sufentanil

100. Tebaconă

101. Tebaină 

102. Tilidină

103.Trimeperidina

*cu excepţia preparatelor  

PSIHOTROPE
1. Amfetamină

2. Dexamfetamină

3. Dronabinol (Această DCI desemnează numai una din variantele stereochimice de delta-9-tetrahidrocanabinol, şi anume (-)trans-delta-9-tetra-hidrocanabinol.) Delta-9-tetrahidrocanabinol şi variantele ei stereochimice

4. Fenetilină

5. Levamfetamină
6. Levometamfetamină

 7. Meclocvalon

    8. Metamfetamină

1  9. Metacvalon

110 Metilfenidat

111. Fenciclidină

112. Fenmetrazină

113. Racemat de metamfetamină

114. Secobarbital

15. Zipeprol
Sunt supuse aceloraşi reguli şi:

a) izomerii acestor substanţe, cu excepţia cazului în care sunt menţionaţi expres numai anumiţi izomeri, în toate cazurile în care asemenea izomeri pot exista, conform formulei chimice corespunzătoare a substanţei în cauză; 

b) eterii şi esterii acestor substanţe, în cazurile în care pot exista; 

c) sărurile acestor substanţe, inclusiv cele ale eterilor, esterilor şi izomerilor, în toate cazurile în care pot exista.


	Nemodificat.
	

	71.
	TABELUL III

PLANTE, SUBSTANŢE SI PREPARATE CE CONTIN SUBSTANTE STUPEFIANTE SI PSIHOTROPE CARE PREZINTĂ INTERES ÎN MEDICINĂ, SUPUSE  CONTROLULUI*
PREPARATE CU SUBSTANTE STUPEFIANTE

1. Acetildihidrocodeină

2. Codeină

3. Dihidrocodeină

4. Etilmorfină
5. Nicocodină

6. Nicodicodină

7. Norcodeină

8. Folcodin
PSIHOTROPE

1. Allobarbital

2. Alprazolam

3. Amfepramon

4. Aminorex

5. Amobarbital

6. Barbital

7. Benzfetamină

8. Bromazepam

9. Brotizolam

10. Buprenorfină

11. Butalbital

12. Butobarbital

13. Catina*

14. Camazepam

15. Ciclobarbital

16. Clordiazepoxid

17. Clobazam

18. Clonazepam

19. Clorazepat

20. Clotiazepam

21. Cloxazolam

22. Delorazepam

23. Diazepam

24. Estazolam

25. Etclorvynol

26. Etinamat
27. Etilamfetamină

28. Fencamfamină

29. Fendimetrazin

30. Fenobarbital

31. Fenproporex

32. Fentermină

33. Fludiazepam

34. Flunitrazepam

35. Flurazepam

36. GHB

37. Glutetimidă

38. Halazepam

39. Haloxazolam

40. Ketazolam

41. Lefetamină

42. Loflazepat de etil

43. Loprazolam

44. Lorazepam

45. Lormetazepam

46. Mazindol

47. Medazepam

48. Mefenorex

49. Meprobamat

50. Mezocarb

51. Metilfeno-barbital

52. Metiprilon
53. Midazolam

54. Nimetazepam

55. Nitrazepam

56. Nordazepam

57. Oxazepam

58. Oxazolam

59. Pemolină

60. Pentazocin

61. Pentobarbital

62. Pinazepam

63. Pipradol

64. Prazepam

65. Pirovaleron

66. Secbutabarbital

67. Temazepam

68. Tetrazepam

69. Triazolam

70. Vinilbital

71. Zolpidem
Sunt supuse aceloraşi reguli şi:

a) izomerii acestor substanţe, cu excepţia cazului în care sunt menţionaţi expres numai anumiţi izomeri, în toate cazurile în care asemenea izomeri pot exista, conform formulei chimice corespunzătoare a substanţei în cauză; 

b) eterii şi esterii acestor substanţe, în cazurile în care pot exista; 

c) sărurile acestor substanţe, inclusiv cele ale eterilor, esterilor şi izomerilor, în toate cazurile în care pot exista.

* Substanţa psihotropă din arbustul Catha edulis Forsk (Celastraceae), popular khat,  nu specia Hippophae rhamnoides L. (Eleagnaceae), cunoscută popular drept cătină.

II. AMENDAMENTE RESPINSE

În urma dezbaterii, Comisia pentru sănătate şi familie a respins următoarele amendamente:

	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	____

	Doamna dep.Minodora Cliveti    ( Grup Parlamentar al PSD )  a propus ca, după alin.(1) al art.13 să se introducă un nou alineat, alin.(11) cu următorul cuprins: 
„(11) Sunt scutite de la această obligaţie persoanele care nu au pregătirea şi cunoştinţele necesare pentru a recunoaşte plantele care conţin substanţele prevăzute în tabelele I – III din anexă.”

	a) Argumente pentru susţinerea amendamentului: 
În cele trei tabele conţinute de anexa la proiect sunt precizate denumirile substanţelor aflate sub control naţional, a căror cultivare este interzisă. Proprietarii rurali sunt, în majoritate persoane cu cunoştinţe reduse, nepregătiţi pentru a recunoaşte aceste substanţe. În atare condiţii sancţionarea este nejustificată.
b) Argumente pentru respingerea amendamentului: Necunoaşterea legii nu exonerează de răspunderea civilă sau penală. 

	Camera Deputaţilor.

	2.
	Art.52 alin.(1) lit.a)
	Doamna dep.Minodora Cliveti    ( Grup Parlamentar al PSD )  a propus ca, la alin.(1) al art.52, lit.a) să se reformuleze după cum urmează:
„a) nerespectarea prevederilor art.13 alin.(1), cu excepţia persoanelor prevăzute la art.13 alin.(11), art.37 alin.(2) – (4), artt.44 – 46, cu amendă de la 200 – 1000 RON;”
	a) Argumente pentru susţinerea amendamentului: 
Pentru corelare cu amendamentul de la nr.crt.1.
b) Argumente pentru respingerea amendamentului: 
Prin respingerea amendamentului de la nr.crt.1.

	Camera Deputaţilor.

